“O‘zbektelekom” provayderlar uchun internet xizmatlari tariflarini tushirdi

“O‘zbektelekom” aksiyadorlik kompaniyasi 27-apreldan e’tiboran O‘zbekiston provayderlari uchun tashqi kanal internet xizmatlari tariflari 1 Mbit/sekundga 112,91 dollargacha tushirilishini e’lon qildi. Bu haqda “InfoCom.uz” xabar bermoqda.

Joriy yilda tariflar oltinchi marta tushirilishi: 13-yanvardan — 1 Mbit/sekundga 156,24 dollar, 1-fevraldan — 141,94 dollar, 17-fevraldan — 136,34 dollar, 1-martdan — 133,62 dollar, 2-martdan — 115,26 dollar narx qo‘yildi; 27-apreldan tarif 112,91 dollar qilib belgilanadi.
2015-yilda internet xizmatlari narxi 17 marta tushirilgan edi. 29-yanvarda 259,29 dollar turgan xizmatlar narxi dekabrda 157,60 dollargacha tushirildi.